రామ్ యత్నా శుక్లా

రామ్ యత్నా శుక్లా (1932-2022), ఉత్తర ప్రదేశ్ రాష్ట్రంలోని వారణాసికి చెందిన భారతీయ సంస్కృత భాషా పండితుడు, భాషావేత్త. ఆయన పురాతన, సంస్కృత గ్రంథాలను పరిరక్షించడానికి దోహదపడ్డాడు. ఆయన భారతదేశంలోని పండితులు, సాధువుల సంస్థ అయిన కాశీ విద్వత్ పరిషత్ కు అధ్యక్షుడిగా ఉన్నాడు. ఆయనను అభినవ్ పాణిని అని కూడా పిలుచుకుంటారు. ఆయన 2021లో పద్మశ్రీ పురస్కార గ్రహీత. ఉచిత విద్యను అందించడం ద్వారా కొత్త తరానికి సంస్కృతం పరిచయం చసే కార్యక్రమాన్ని ఆయన నిర్వహించాడు.

 ప్రారంభ జీవితం 
రామ్ యత్నా శుక్లా 1932 జనవరి 15న ఉత్తర ప్రదేశ్ రాష్ట్రం భదోహి జిల్లాలో ఉన్న కాలా తుల్షి గ్రామంలో జన్మించాడు. ఆయన వారణాసిలోని సంపూర్ణానంద సంస్కృత విశ్వవిద్యాలయము నుండి పిహెచ్డి, కోల్‌కాతాలోని ఇండియన్ ఇన్స్టిట్యూట్ ఆఫ్ ఓరియంటల్ హెరిటేజ్, నుండి డి.లిట్ లను పూర్తి చేసాడు. ఆయన తండ్రి రామ్ నిరంజన్ శుక్లా కూడా సంస్కృతంలో ప్రసిద్ధి చెందిన పండితుడు, ఆయన తల్లి మైనా దేవి. ఆయన స్వామి కర్పత్రి, స్వామి చేతన్ భారతి ల నుండి యోగా, వేదాలు మొదలైనవి నేర్చుకున్నాడు.

 కెరీర్ 
కుడి|thumb|278x278px|1998లో రాష్ట్రపతి అవార్డు
ఆయన ఉత్తరప్రదేశ్ నాగ్కూప్ శాస్త్ర సమితి, సనాతన్ సంస్కృతి సంవర్ధన్ పరిషత్ లను స్థాపించాడు, ఈ రెండు సంస్థలు సంస్కృత భాష, సమాజంలోని నైతిక విలువలను పెంపొందించడంలో నిమగ్నమై ఉన్నాయి.

1992లో సంపూర్ణానంద సంస్కృత విశ్వవిద్యాలయము డీన్ గా పనిచేసాడు. విద్యావేత్తగా, ఆయన బనారస్ హిందూ విశ్వవిద్యాలయం, ఫ్రెంచ్ ఇన్స్టిట్యూట్ ఆఫ్ పాండిచ్చేరి, శ్రీ లాల్ బహదూర్ శాస్త్రి జాతీయ సంస్కృత విశ్వవిద్యాలయం లతో సహా వివిధ సంస్థలలో ప్రిన్సిపాల్, లెక్చరర్, విజిటింగ్ ఫ్యాకల్టీలుగా పనిచేసాడు. ఆయన అనేక పుస్తకాలను రచించాడు. ఆయన పరిశోధనా పత్రాలు అనేక ప్రచురణలు, పత్రికలలో ప్రచురించబడ్డాయి. వ్యాకరణ్ దర్శనే సృష్టి ప్రాక్రియ విమర్ష ఆయన ప్రముఖ రచనలలో ఒకటి.
 గౌరవాలు 
ఆయన 25కి పైగా ప్రముఖ అవార్డులను అందుకున్నాడు. కొన్ని ముఖ్యమైన అవార్డులలో రాష్ట్రపతి అవార్డు, కేశవ్ అవార్డు, వాచస్పతి అవార్డు, విశ్వభారతి అవార్డు వంటివి ఉన్నాయి. ఆయనకు మహామహోపాధ్యాయ అనే బిరుదు ఇవ్వబడింది. 2021లో, ఆయనకు సామాజిక సేవ విభాగంలో భారతదేశపు నాల్గవ అత్యున్నత పౌర పురస్కారం పద్మశ్రీ లభించింది.

 మరణం 
ఆయన 2022 సెప్టెంబరు 20న మరణించాడు.

 ఇవి కూడా చూడండి 

 పాణిని

 మూలాలు 

వర్గం:2022 మరణాలు
వర్గం:1932 జననాలు